Obec Vysoká v súlade s ustanovením § 6 ods. 1 zákona č.369/1990 o obecnom zriadení v znení neskorších predpisov a ustanoveniami § 7 ods.4 § 8 ods. 2 § 12 ods.2 a 3 § 16 ods. 2 § 17 ods. 2,3,4 a 6 § 20 ods.3 § 21 ods.2 § 103 ods. 1 a 2

Zákona č.582/2004 Z.z., a zákona č. 517/2005 o miestnych daniach a miestnom poplatku za komunálne odpady a drobné stavebné odpady vydáva toto:

VŠEOBECNE ZÁVAZNÉ NARIADENIE OBCE

č.1/2014 z 15.12.2014

O miestnych daniach a miestnom poplatku za komunálny odpad a drobný stavebný odpad

Ú V O D N É U S T A N O V E N I E

1. Obecné zastupiteľstvo vo Vysokej podľa § 11 ods.4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady zavádza s účinnosťou od 1. januára 2015 ustanovuje tieto miestne dane :
2. daň z nehnuteľností
3. daň za psa
4. daň za užívanie verejného priestranstva
5. daň za ubytovanie
6. daň za predajné automaty
7. daň za nevýherné hracie automaty
8. Obec vyberá miestny poplatok za komunálny odpad a drobný stavebný odpad.

**Čl.1**

**Daň z nehnuteľnosti**

Daňové priznanie možno účinne podať len na tlačive vydanom Ministerstvom financií Slovenskej republiky.

Tlačivá si môže daňovník vyzdvihnúť na Obecnom úrade vo Vysokej v úradných hodinách pondelok, utorok streda štvrtok, piatok od 8.00 hod do 12.00 hod.

Daň z nehnuteľnosti zahŕňa :

1. daň z pozemkov
2. daň zo stavieb
3. daň z bytov a nebytových priestorov v bytovom dome

**-2-**

**DAŇ Z POZEMKOV**

**§ 1**

**Sadzba dane**

1. Ročná sadzba dane

Sadzba dane z pozemkov je nasledovná :

1. orná pôda, chmelnice, vinice, ovocné sady – **0,60%** zo základu dane- hodnota pôdy za m2 **je 0,2247€**
2. trvalé trávnaté porasty – **0,60%** zo základu dane – hodnota pôdy za m2 je **0**,**0209€**
3. záhrady – **0,60%** zo základu dane – hodnota pôdy za m2 je **1,3200€**
4. lesné pozemky na ktorých sú hospodárske lesy podľa platných cenových predpisov – **2,50%** zo základu dane.
5. rybníky s chovom rýb a ostatné hospodársky využívané vodné plochy podľa platných cenových predpisov – **0,60%** zo základu dane
6. zastavané plochy a nádvoria – **0,60%** zo základu dane – hodnota pôdy za m2 je **1,3200€**
7. Stavebné pozemky – **0,60%** zo základu dane – hodnota pozemku za m2 je **13,2700€**
8. Ostatné plochy okrem stavebných pozemkov – **0,60%** zo základu – hodnota pôdy za m2 je **1,3200€**

**DAŇ ZO STAVIEB**

**§2**

**Sadzba dane**

**a/** jednopodlažné stavby na bývanie a ostatné stavby, ktoré tvoria príslušenstvo k hlavnej stavbe je **0,043€**za každý započatý m2 zastavanej plochy,

u viac podlažných stavieb bude sadzba dane za každé ďalšie podlažie vo výške **0,033€** za každý m2 príslušného podlažia stavby

**b/**stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo s výnimkou stavieb na skladovanie inej ako vlastnej pôdohospodárskej produkcie na administratívu- **0,043€** za každý aj započatý m2 zastavanej plochy**.**

**c/** stavby rekreačných a záhradkárskych chát a domčekov na individuálnu rekreáciu **0,149€** /m2 zastavanej plochy.

**d/** samostatne stojace garáže a samotné stavby hromadných garáží a stavby určené alebo používané na tieto účely postavené mimo obytných domov **0,149€**/m2 zastavanej plochy.

**e/** priemyselné stavby a stavby slúžiace energetike, stavby slúžiace stavebníctvu okrem stavieb na skladovanie a administratívu **0,248€**/m2 zastavanej plochy

**f/** stavby na ostatnú podnikateľskú činnosť a zárobkovú činnosť, skladovanie a administratívu **0,829€/**m2

**h/** ostatné stavby **0,149€**/m2 zastavanej plochy.

**Daň z bytov**

**§ 3**

**Sadzba dane**

* 1. Sadzba dane z bytov je **0,043€** za každý aj začatý m2 podlahovej plochy bytu a nebytového priestoru v bytovom dome.

**§ 4**

**Oslobodenie od dane a zníženie dane**

1/ Správca dane ustanovuje, že poskytuje oslobodenie od dane z pozemkov v plnom rozsahu na:

a/ športoviská

b/ lesné pozemky od nasledujúceho roka po vzniku holiny do roku plánovaného začatia výchovnej ťažby /prvej prebierky/

c/stavby cirkevných zariadení a pozemkov na ktorých sa nachádzajú /kostoly/

2/ Správca dane ustanovuje, že poskytuje oslobodenie od dane z pozemkov vo výške 50 % prislúchajúcej dane :

a/ pre občanov poberajúcich starobný a invalidný dôchodok

b/ pre občanov poberajúcich dávky v hmotnej núdzi

Nárok na daňovú úľavu zaniká dňom, keď daňovník prestal spĺňať podmienky v tomto všeobecnom záväznom nariadení.

**§ 5**

**Vyrubenie dane**

Daň z nehnuteľnosti vyrubuje správca dane každoročne podľa stavu k 1.januáru príslušného zdaňovacieho obdobia.

**§ 6**

**Platenie dane**

1/ Vyrubená daň z nehnuteľnosti je splatná do 15 dní odo dňa nadobudnutia právoplatnosti platobného výmeru a druhá splátka do 30.6.2012.

2/Správca dane určuje platenie vyrubenej dane nad **16,6€** v splátkach.

3/ Vlastník nehnuteľnosti, ktorý v priebehu roka vydraží nehnuteľnosť, ktorá je predmetom dane z nehnuteľnosti, zaplatí pomernú časť ročnej dane za rok začínajúc mesiacom nasledujúcim po dni, v ktorom nehnuteľnosť nadobudol.

**Čl. 2**

**Daň za psa**

**§ 7**

**Predmet dane**

1/ Predmetom dane za psa je pes starší ako 6 mesiacov chovaný fyzickou alebo právnickou osobou. Vek psa daňovník preukáže preukazom o pôvode psa alebo čestným vyhlásením o veku psa.

2/ Predmetom dane za psa nie je:

a/ pes chovaný na vedecké účely a výskumné účely,

b/ pes umiestnený v útulku zvierat,

c/ pes so špeciálnym výcvikom, ktorého vlastní alebo používa občan s ťažkým zdravotným postihnutím

**§ 8**

**Daňovník**

Daňovníkom je fyzická alebo právnická osoba, ktorá je

a/vlastníkom psa

b/držiteľom psa, ak sa nedá preukázať, kto psa vlastní

**§ 9**

**Základ dane**

Základom dane je počet psov.

**§ 10**

**Sadzba dane**

Sadzba dane je určená za jedného psa za kalendárny rok nasledovne:

a/ **4,31€** za psa

Takto určená sadzba dane platí za každého ďalšieho psa u toho istého daňovníka.

**§ 11**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

**§ 12**

**Oznamovacia povinnosť a platenie dane**

1/ Daňovník je povinný oznámiť vznik daňovej povinnosti správcovi dane do 30 dní odo dňa vzniku daňovej povinnosti

2/ Obec vyrubí daň platobným výmerom. Vyrubená daň je splatná odo dňa nadobudnutia právoplatnosti platobného výmeru.

3/ V ďalších zdaňovacích obdobiach je daň za zdaňovacie obdobie splatná bez vyrubenia do 31. januára tohto zdaňovacieho obdobia.

4/ Ak daňová povinnosť zanikne v priebehu zdaňovacieho obdobia a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**Čl.3**

**Daň za užívanie verejného priestranstva**

**§ 13**

**Predmet dane**

1/ Predmetom dane za užívanie verejného priestranstva je osobitné užívanie priestranstva a dočasné parkovanie motorového vozidla na vyhradenom priestore verejného priestranstva.

2/ Verejným priestranstvom sú verejnosti prístupné pozemky vo vlastníctve obce.

3/ Osobitným užívaním verejného priestranstva obce sa rozumie umiestnenie predajného zariadenia, zariadenie slúžiace na poskytnutie služieb, dočasné parkovanie motorového vozidla a autobusu, umiestnenie cirkusu, lunaparku a iných atrakcií, umiestnenie skládok.

**§ 14**

**Daňovník**

Daňovníkom je fyzická alebo právnická osoba, ktorá verejné priestranstvá užíva.

**§ 15**

**Základ dane**

Základom dane za užívanie verejného priestranstva je predajné miesto, parkovacie miesto alebo výmera užívaného verejného zariadenia v m2.

**§16**

**Sadzba dane**

Sadzba dane je za:

a/ predaj na verejnom priestranstve **1€** za deň a jedno miesto

b/ **1,66€** na deň za každý aj začatý m2 priestranstva užívaného na účely umiestnenia cirkusu lunaparku a iných atrakcií.

c/ pozemky, ktoré občania využívajú na uloženie skládok ú drevo, stavebný materiál**/ 0,03€** za m2 za každý začatí deň.

**§17**

**Vznik a zánik daňovej povinnosti**

Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

**§ 18**

**Oznamovacia povinnosť a platenie dane**

1/ Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

2/ Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.

3/ Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**Čl.4**

**Daň za ubytovanie**

**§ 19**

**Predmet dane**

Predmetom dane za ubytovanie je odplatné prechodné ubytovanie fyzickej osoby v ubytovacom zariadení /ďalej len „zariadenie“/.

**§ 20**

**Daňovník**

Daňovníkom je fyzická osoba, ktorá sa v zariadení odplatne prechodne ubytuje.

**§ 21**

**Základ dane**

Základom dane je počet prenocovaní.

**§ 22**

**Sadzba dane**

Sadzba dane je **0,66€** na osobu za jedno prenocovanie.

**§ 23**

**Vyberanie dane**

Platiteľom dane je prevádzkovateľ zariadenia, ktorý odplatné prechodné ubytovanie poskytuje. Platiteľ dane je povinný štvrťročne najneskôr do 30 dní po uplynutí štvrťroku na účely kontroly predkladať na obecný úrad evidenciu o počte poskytnutých prenocovaní a daň v tejto lehote uhradiť na účet obce alebo v hotovosti do pokladne obecného úradu.

Za preukázateľnú evidenciu sa považuje kniha návštev.

**Čl.5**

**Daň za predajné automaty**

**§24**

**Predmet dane**

Predmetom dane za predajné automaty sú prístroje a automaty, ktoré vydávajú tovar za odplatu /ďalej len predajné automaty/.

**§25**

**Daňovník**

Daňovníkom je fyzická alebo právnická osoba, ktorá predajné automaty prevádzkuje.

**§26**

**Základ dane**

Základom dane je počet predajných automatov.

**§27**

**Sadzba dane**

Sadzba dane za jeden predajný automat a kalendárny rok je **33,19€** ročne za predajný automat obsahujúci v skladbe ponúkaného tovaru 10 a viac druhov tovaru.

**§28**

**Vznik a zánik daňovej povinnosti**

Daňová povinnosť vzniká dňom začatia prevádzkovania predajných automatov a zaniká dňom skončenia prevádzkovania.

**§29**

**Oznamovacia povinnosť a platenie dane**

1/Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň za zdaňovacie obdobie alebo pomernú časť dane za zostávajúce mesiace zdaňovacieho obdobia, v ktorom vznikla daňová povinnosť.

V oznámení daňovník uvedie:

a/identifikačné údaje- názov firmy, resp. meno podnikateľa, IČO, sídlo

b/typ automatov

c/počet

d/miesto umiestnenia predajných automatov

e/dátum umiestnenia a začatia prevádzkovania

2/V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

3/Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa skončenia prevádzkovania predajných automatov, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

**§30**

**Oslobodenie od platenia dane**

Daň za predajné automaty sa neplatí za automaty umiestnené v školských zariadeniach.

**Čl.6**

**Daň za nevýherné hracie prístroje**

**§31**

**Predmet dane**

1/predmetom dane za nevýherné hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti(ďalej len“ nevýherné hracie prístroje“).

2/Nevýherné hracie prístroje sú

a/ elektronické prístroje na počítačové hry

b/ mechanické prístroje, elektronické prístroje, automaty a iné zariadenia na zábavné hry.

**§32**

**Daňovník**

Daňovníkom je fyzická alebo právnická osoba, ktorá nevýherné hracie prístroje prevádzkuje.

**§33**

**Základ dane**

Základom dane je počet nevýherných hracích prístrojov.

**§34**

**Sadzba dane**

Sadzba dane za jeden nevýherný hrací prístroj a kalendárny rok je **16,6€**

**§35**

**Vznik a zánik daňovej povinnosti**

Daňová povinnosť vzniká dňom začatia prevádzkovania hracích prístrojov a zaniká dňom skončenia prevádzkovania.

**§36**

**Oznamovacia povinnosť a platenie dane**

1/ Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

V oznámení daňovník uvedie:

* 1. identifikačné údaje – názov firmy, resp. meno podnikateľa, IČO, sídlo
  2. typ nevýherných hracích prístrojov
  3. počet
  4. miesto umiestnenia nevýherných hracích prístrojov
  5. dátum umiestnenia a začatia prevádzkovania

2/ V ďalších zdaňovacích obdobiach je daň na zdaňovacie obdobie splatná bez vyrubenia do 31.januára tohto zdaňovacieho obdobia.

3/ Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa skončenia prevádzkovania nevýherného hracieho prístroja, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

**Čl.7**

**Miestny poplatok za komunálne odpady a drobné stavebné odpady**

**§37**

1. Miestny poplatok za komunálne odpady a drobné stavebné odpady(ďalej len poplatok) sa platí za komunálne odpady a drobné stavebné odpady, ktoré vznikajú na území obce.

**§38**

**Systém zberu, prepravy a zhodnocovania vyseparovaných zložiek komunálneho odpadu**

1. Na území obce sa zabezpečuje separovaný zber týchto ZKO: zberový papier, sklo, plasty, železné a neželezné kovy, opotrebované batérie a akumulátory, žiarivky a iný odpad obsahujúci ortuť, elektronický šrot.
2. Na území obce držitelia odpadu, vlastníci rodinných domov, vlastníci a správcovia nehnuteľností ktorí na komunálny odpad užívajú ZN KUKA 110l, zberové vrecia a VOK 7m3, ukladajú vyseparované ZKO ( zberový papier, sklo, plasty, železné a neželezné kovy) do zberových vriec(jutové), ktoré umiestňujú pred svoje nehnuteľnosti.
3. Opotrebované batérie a akumulátory, žiarivky a iný odpad zhromažďujú vo vhodnom obale a v termíne zverejnenom OcÚ obvyklým spôsobom(obecný rozhlas), odovzdajú na zbernom dvore.
4. Za umiestnenie zberových vriec pre ZKO ( zberový papier, sklo, plasty, železné a neželezné kovy) zodpovedajú držitelia odpadu, za ich prepravu a odvoz oprávnená organizácia Tatiar Pukanec.
5. Za zhromažďovanie opotrebených batérií a akumulátorov, žiariviek a iného odpadu obsahujúceho ortuť a elektronického šrotu, zodpovedajú držitelia odpadu.
6. Počet zberných nádob a interval odvozu ZKO ( zberový papier, plasty, sklo, železné a neželezné kovy) je držiteľ odpadu povinný používať minimálne po jednom zberovom vreci pre každú ZKO. Interval zvozu je vymedzení v kalendári zvozu, ktorý od OcÚ obdrží každý držiteľ odpadu.

**§38**

**Sadzba poplatku**

V obci Vysoká je stanovený paušálny poplatok:

a) dospelí, deti, študenti : **6,00€**/ na osobu

b) podnikatelia : **16,59€**

c) chalupári : **10,00€**/na jednu chalupu

**Sadzba prepočítaná na liter odpadu: najnižšia 0,0037€**

**Dospelí, deti, študenti :** 12 zvozov x 110lit. = 1320lit./rok

Z= 6,00€ : 1320 =0,0045€/lit.

1320 lit. X 0,0045€ = 5,94€

**Podnikatelia :** 12 zvozov x 110lit. = 1320 lit./rok

Z = 16,6€ : 1320 lit. = 0,0125€/lit.

1320 x 0,0125€ = 16,5€= 16,6€

**Chalupári :** 12 zvozov x 110lit. = 1320lit./rok

Z =10,00€ : 1320 lit. = 0,0075,-€/lit.

1320x 0,0075€ = 9,9€ = 9,96€

**Sadzba prepočítaná na osobu a deň : najnižšia 0,4110**

**Dospelí :** poplatok 6,00€ : 365 dní = 0,0164€

**Podnikatelia :** poplatok 16,6€ : 365 dní = 0,0454€

**Chalupári :** poplatok 10,00€ : 365 dní = 0,0273€

Poplatok je stanovený, ako súčin sadzby poplatku a počtu kalendárnych dní v určenom období, počas ktorých má alebo bude mať poplatník podľa § 77 odsek 2abc) v obci trvalý alebo prechodný pobyt, alebo počas ktorých nehnuteľnosť užíva alebo je oprávnený ju užívať.

**§39**

**Vznik a zánik povinnosti poplatku**

1. Poplatková povinnosť vzniká poplatníkovi prvým dňom mesiaca nasledujúceho po mesiaci v ktorom nastali okolnosti ustanovené v §77 odst. 2a). Poplatník je povinný uhradiť pomernú časť poplatku na zostávajúce obdobie, na ktoré je určený poplatok.
2. 2) Poplatková povinnosť zaniká prvým dňom v mesiaci nesledujúceho po mesiaci, v ktorom prestali platiť okolnosti ustanovené v § 77 odst. 2a).

**§40**

**Ohlásenie**

1. Poplatník je povinný do jedného mesiaca odo dňa vzniku povinnosti platiť poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci

a)svoje meno, priezvisko, dátum narodenia, adresu trvalého pobytu, adresu prechodného pobytu ( ďalej len identifikačné údaje) ak je poplatníkom osoba podľa §77 ods.2 písm.b) alebo písm.c) názov alebo obchodné meno, sídlo alebo miesto podnikania, IČO

b) identifikačné údaje iných osôb, ak za ne plní povinnosť poplatníka podľa §77 ods.7,

c)údaje rozhodujúce na určenie poplatku podľa §79 spolu s ohlásením predloží aj doklady potvrdzujúce uvádzané údaje, ak súčasne požaduje zníženie alebo odpustenie poplatku aj doklady, ktoré odôvodňujú zníženie alebo odpustenie poplatku.

Svoje meno, priezvisko, dátum narodenia, adresu trvalého pobytu,

1. Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**§41**

**Vyrubenie poplatku**

1)Poplatok vyrubí obec platobným výmerom.

2)Ak obec sama alebo na základe ohlásenia zistí, že poplatok bol poplatníkovi vyrubený v nesprávnej výške alebo že nastali skutočnosti, ktoré majú vplyv na zmenu výšky poplatku alebo zánik poplatkovej povinnosti, obec upraví výšku poplatku v nasledujúcom určenom období podľa okolností, ktoré nastali.

**§42**

**Splatnosť poplatku**

1)Poplatok poplatník podľa §77 odst. 2a) uhrádza v plnej výške najneskôr do 31.3. príslušného kalendára roku na účet obce alebo do pokladne obecného úradu. Poplatok za odvoz a likvidáciu drobného stavebného odpadu v plnej výške znáša občan. Obec poskytne na požiadanie veľko alebo malo kapacitný kontajner.

2)Poplatník podľa §77 odst. 2b),c) uhradí poplatok v plnej výške v termíne do 30.apríla príslušného kalendárneho roku na účet obce alebo v hotovosti do pokladne obecného úradu.

**§43**

**Vrátenie preplatku**

Ak poplatník uhradil obci vyšší poplatok, ako bol povinný uhradiť, obec preplatok poplatníkovi vráti do 30 dní odo dňa zistenia tejto skutočnosti, najneskôr však do 70 dní od skončenia obcou určeného obdobia, za ktoré bol poplatok uhradený. Obec nevráti preplatok nižší ako 2,30 eur

**§44**

**Odpustenie alebo zníženie poplatku**

1. Obec odpustí poplatok v plnej výške:

a)občanom obce, ktorí majú na území obce trvalý pobyt a nachádzajú sa mimo územia obce v zariadení poskytujúcom sociálne služby s celodennou prevádzkou

b)občanom obce, ktorí majú v obci trvalý alebo prechodný pobyt, ale na základe údajov evidencie obyvateľov sa v obci počas celého obdobia, na ktoré je určený poplatok nezdržujú, a teda neprodukujú na území obce odpad.

c)vojakom základnej vojenskej služby

2) Obec zníži poplatok za prislúchajúce obdobie, za ktoré poplatník preukáže,

a) že sa v určenom období dlhodobo zdržiava alebo zdržiaval v zahraničí – za dlhodobé zdržiavanie v zahraničí sa považuje doba dlhšia ako 30 kalendárnych dní, žiadateľ preukáže pobyt pracovným povolením, v prípade dovolenky pasom alebo potvrdením cestovnej kancelárie.

b) že neužíva nehnuteľnosť, ktorú je oprávnený užívať viac ako po sebe nasledujúcich 90 dní – predloží čestné prehlásenie

1. Obec môže na zmiernenie alebo odstránenie tvrdosti v jednotlivých prípadoch poplatok znížiť aj pod určenú sadzbu alebo môže poplatok odpustiť.

**Čl.8**

**§45**

**Záverečné ustanovenia**

1. Toto všeobecne záväzné nariadenie bolo schválené Obecným zastupiteľstvom vo Vysokej dňa 15.12.2014 uznesením č. 5 /2014 a nadobúda účinnosť od 1.januára 2015 a ruší VZN č. 3/2011 z 14.12.2011.

Vo Vysokej dňa 15.12.2014

Vyvesené dňa 15.12.2014

Zvesené dňa 31.12.2014 Valéria Kuková

starostka obce